open-index/open-wikipedia-markdown huggingface dataset:
ועד המשלחות היהודיות

**ועד המשלחות היהודיות**, הידוע גם בשם **ועד שליחי הארצות** (בצרפתית: **Comité des Délégations Juives**), היה ועד שכלל נציגי ארגונים יהודיים שונים ושנשלח לוועידת ורסאי על מנת לתבוע את זכויות היהודים בסדר העולמי החדש המתגבש לאחר מלחמת העולם הראשונה.

## הקמה
ממוזער|שמאל|מכתבו של ויצמן, שנלווה למסמך גאוגרפי כלכלי המתאר את מצבה הנוכחי של הארץ, לבלפור, שעמד בראש המשלחת הבריטית לוועידת השלום, 24 בינואר 1919
הוועד הוקם ב-1919 ביזמת ההסתדרות הציונית העולמית באמצעות חיים ויצמן, נחום סוקולוב, מנחם אוסישקין וליאו מוצקין - מזכירו הראשי ונשיאו לאחר-כך. הוועד כלל נציגים מ"אסיפות לאומיות" של יהודים, בני ברית, נציגי יהדות אנגליה וכדומה. הוועד הסתמך על ההחלטות שהתקבלו בוועידת הלסינגפורס שהתקיימה ב-1906 ובייחוד על "המניפסט מקופנהגן" שנוסח ב-1918 המגדיר את תביעות העם היהודי. במסמך זה, אשר נכתב על ידי המשרד הציוני, שבימי מלחמת העולם הראשונה הועבר לקופנהגן, מנוסחות במפורש שתי תביעות ראשיות, הממשיכות את רוח הקונגרס הציוני הראשון, והן:
# הקמת בית לאומי לעם היהודי בארץ ישראל
# הבטחת זכויות לאומיות למיעוט היהודי בארצות השונות.

לאחר הפעילות הראשונית ביוני 1919 הוחלט שמזכירות הוועד תהיה למשלחת קבועה לצד חבר הלאומים.

## פעילות
בדיוני ועידת השלום בפריז (1919) אודות עתידה של ארץ ישראל (העות'מאנית לשעבר), אשר הניחו את הבסיס למנדט הבריטי העתידי על הארץ, השתתפה משלחת של הוועד בראשות חיים ויצמן, ובהשתתפות נחום סוקולוב, מנחם אוסישקין ואהרון אהרנסון והפקידה את מפת דרישותיו הטריטוריאליות של העם היהודי בידי ועידת השלום.

התביעה הטריטוריאלית של הוועד הייתה מבוססת על שיקולים מדיניים, תביעות הערבים וסוגיית המים. הוועד טען שעל מנת לפתח את ארץ ישראל, יש לשלוט במקורות המים ולכן גבולה הצפוני של הארץ יהיה מדרום לצידון, ימשיך עם מסילת החיג'אז עד בואכה מפרץ עקבה.
ממוזער|מפת התביעות הטריטוריאליות של התנועה הציונית כנספח למסמך התביעות הציוני שהוצג בפני ועידת השלום ב-3 בפברואר 1919. גבולות המדינה היהודית מסומנים בקו קטוע

הוועד יזם ועידת סיוע יהודית עולמית באוגוסט 1920 בקרלסבד במטרה לפרסם את הקשיים של היהודים ברחבי העולם ולמצוא דרכים לסייע להם. בעקבות הוועידה הוקם מרכז סיוע יהודי שנועד לתאם את הפעולות של ארגוני הסיוע השונים. הוועד אסף מידע על הפרעות והרדיפות נגד היהודים ועסק בפגישות עם נציגי מדינות שונות שהגיעו לפריס במטרה לעורר אותם לשמור על זכויות היהודים במדינותיהם ולפתוח את שעריהם לקליטת פליטים יהודים.

בסוף 1920 שלח הוועד משלחת לוועידת חבר הלאומים בז'נבה. לקראת הדיון על קבלת פינלנד לחבר הלאומים דרשה המשלחת להתנות את קבלתה בהתחייבותה לתת שוויון זכויות למיעוטים. המשלחת גם פעלה למען יהודי דנציג והפליטים היהודים שהגיעו לווינה שמעליהם עמד איום של גירוש.

בעקבות מאמצי הוועד הוכנסו אכן בכמה חוזי שלום שנחתמו לאחר הוועידה סעיפים להבטחת שלומם של מיעוטים לאומיים. בשנים 1921–1924 כיהן מיכאל אליניקוב כממלא מקום מזכיר הוועד.

הוועד המשיך להאבק למען זכויות המיעוט היהודי. בשנת 1924 נשלח נציג להאג לוועידה של חבר הלאומים נגד הנומרוס קלאוזוס. בשנת 1926 העמיד הוועד הגנה משפטית עבור שלום שוורצבארד.

לאחר מותו של ליאו מוצקין בנובמבר 1933 נבחר נחום גולדמן לעמוד בראש הוועד. הוועד השתתף בהכנות לכינוס הקונגרס היהודי העולמי.

ארכיון הוועד הועבר לארכיון הרצל.

## לקריאה נוספת
* אפרים ומנחם תלמי, **לקסיקון ציוני**, הוצאת ספריית מעריב, 1982.

## הערות שוליים

קטגוריה:ציונות
קטגוריה:ארגונים יהודיים
קטגוריה:בעקבות מלחמת העולם הראשונה
לאופולדו גלטיירי

**לאופולדו פורטונטו גלטיירי קסטלי** (בספרדית: **Leopoldo Galtieri**; 15 ביולי 1926 – 12 בינואר 2003) היה איש צבא ארגנטינאי, מראשי החונטה הצבאית שהובילה את ההפיכה הצבאית בשנת 1976 נגד הנשיאה איסבל פרון. הוא כיהן כנשיא ארגנטינה מדצמבר 1981 עד ליוני 1982, הוא פוטר מן הנשיאות בעקבות כישלונו במלחמת פוקלנד מול בריטניה.

## ביוגרפיה
גלטיירי נולד למשפחה ענייה ממוצא איטלקי, בגיל 17 נרשם ללימודי הנדסה אזרחית באקדמיה הצבאית הלאומית של ארגנטינה ועם סיום לימודיו עסק בתפקיד זה בצבא, בשנת 1975 מונה למפקד חיל ההנדסה בצבא, בעת התרחשות ההפיכה הצבאית נגד משטרה של איסבל פרון בשנת 1976 היה מתומכיה הנלהבים, בשנת 1977 קיבל דרגת אלוף ובשנת 1980 מונה למפקד הצבא.

תקופת כהונתו הייתה תקופה של דיכוי נגד מפלגות ואיגודים שהתנגדו לשלטון הצבא, התרחשו מקרים של מעצר אזרחים ורציחתם, במרץ 1981 התקבל גלטיירי בארצות הברית וממשלו של רייגן התייחס אליו בחיוב בשל תמיכתו בהם במלחמה הקרה, כראש הצבא תמך בארגוני הקונטראס בניקרגואה, אימן אותם וארגן להם משלוחי נשק ותמיכה כספית, בדצמבר 1981 מונה לנשיא ארגנטינה לאחר שהנשיא המכהן רוברטו אדוארדו ויולה הודח על ידי החונטה, הוא המשיך לכהן במקביל כמפקד הצבא, בתקופת נשיאותו ערך רפורמות פוליטיות והתיר תחת מגבלות ביטוי של ההתנגדות למשטר הצבאי.

באפריל 1982 כבש צבא ארגנטינה את איי פוקלנד שנשלטו אז בידי בריטניה ושהשליטה עליהם הייתה במחלוקת חריפה בין שתי המדינות, רוב מדינות העולם ובהם ארצות הברית גינו את ארגנטינה על הפלישה, בארגנטינה עצמה נערכו הפגנות תמיכה בגלטיירי, ביוני 1982 פתחה בריטניה במבצע צבאי להשבת האיים לידיה וכבשה אותם. מספר ימים לאחר התבוסה של ארגנטינה סולק גלטיירי מהשלטון. כשנה לאחר מכן עם השבת הדמוקרטיה לארגנטינה הואשם בפני בית דין צבאי על הפרת זכויות אדם ועל ניהול כושל של המלחמה בפוקלנד. בשנת 1986 נמצא אשם בעניין המלחמה בפוקלנד וקיבל עונש מאסר ל-12 שנים. בשנת 1988 בעודו מרצה את עונש המאסר נשללו כל דרגותיו הצבאיות. שנה לאחר מכן קיבל חנינה מהנשיא קרלוס מנם ושוחרר.

ביולי 2002 נפתחה נגדו חקירה בעניין פשעים שביצע בשנות ה-70 המאוחרות נגד אזרחים והוא הושם במעצר בית, באותה שנה התגלתה אצלו סרטן הלבלב וב-12 בינואר 2003 מת מן המחלה בבית חולים בבואנוס איירס.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי ארגנטינה
קטגוריה:המשטר הצבאי בארגנטינה (1976–1983)
קטגוריה:גנרלים ארגנטינאים
קטגוריה:אנשי צבא במלחמת פוקלנד
קטגוריה:אישים הקבורים בבית הקברות לה צ'קריטה
קטגוריה:ארגנטינאים שנפטרו מסרטן הלבלב
קטגוריה:ארגנטינאים שנולדו ב-1926
קטגוריה:ארגנטינאים שנפטרו ב-2003
מקרקעין

**מקרקעין (נדל״ן)** הם נכסים שאינם מיטלטלין, דהיינו קרקע וכל הבנוי והנטוע עליה. על פי רוב ההגדרות, המקרקעין כוללים כל דבר המחובר לקרקע חיבור של קבע, ויש אף הגדרות הכוללות דברים המחוברים חיבור זמני. לישות בעלת הבעלות במקרקעין יש זכות להחזיק במקרקעין ולעשות בהם עסקאות. הבעלות על מקרקעין חלה גם מתחת לפני הקרקע, וגם מעל הקרקע למעט מעבר אווירי מעל הקרקע. מקרקעין קרויים גם **נִכְסֵי דְלָא נָיְדֵי** (ובראשי תיבות: **נדל"ן**), מונח שמקורו בשפה הארמית ותרגומו לעברית "נכסים שאינם נודדים/נעים", משום שמאפיין של נכסים אלה הוא חוסר היכולת להזיזם ממקומם.

בכל מדינות העולם המדינה שומרת לעצמה את הזכות על המשאבים הטבעיים שלה, כגון מחצבים, ובסמכותה להפקיע את הקרקע.

העברת הבעלות על מקרקעין נעשית באמצעות מכירתם. קיימות עסקאות נוספות במקרקעין, המקנות זכות שימוש בנכס בלא העברה של הבעלות ובהן שכירות וחכירה, זכות שהוקנתה בתמורה להחזיק במקרקעין ולהשתמש בהם לתקופה מסוימת. בישראל יש גם עסקאות מסוג דמי מפתח, עסקת נדל"ן המהווה מעין הכלאה בין רכישת הנכס לשכירתו.

בהערכת שווי נכס מקרקעין, כבסיס לעסקה בנכס זה, לשם ביטוחו או לחישוב היטל השבחה עוסק שמאי מקרקעין.

בטיפול משפטי של העברת נכס מקרקעין, רכישתו או מכירתו עוסק עורך דין המומחה במקרקעין.

## מיטלטלים המחוברים לקרקע
בשיטות משפט שונות התחבטו מלומדים בשאלה מתי מיטלטלים המחוברים לקרקע נחשבים למקרקעין.

החוק בישראל מציג שתי הגדרות שונות למקרקעין.
בחוק מיסוי מקרקעין מופיעה ההגדרה:
:"קרקע בישראל, לרבות בתים, בניינים ודברים אחרים המחוברים לקרקע חיבור של קבע."
בעוד בחוק המקרקעין הוגדר המקרקעין כ:
:"מקרקעין" – קרקע, כל הבנוי והנטוע עליה וכל דבר אחר המחובר אליה חיבור של קבע, זולת מחוברים הניתנים להפרדה
בתי המשפט בישראל פסקו שאין להבין דברים אלו כפשוטם, בהתאם למבחן פיזי – האם המיטלטלים מחוברים או אינם מחוברים – אלא טענו למבחן ממבט כללי. השופט יצחק עמית הציע כמה מבחנים להבחנה בין מחוברים הנחשבים למקרקעין ובין כאלו שלא:
*מבחן הכוונה – האם הכוונה המקורית בעת חיבור האובייקט הייתה לחיבור של קבע או לחיבור ארעי. מבחן זה הוא המבחן העיקרי ואת המבחנים להלן יש לראות כמבחני משנה או מבחני עזר.
* המבחן הפיזי או מבחן הבורג – האם ניתן לנתק את האובייקט מבלי לגרום נזק ממשי לאובייקט או למקרקעין.
* מבחן כלכלי – האם האובייקט יאבד באופן ניכר משוויו בעקבות ניתוקו.
* מבחן אופי וזהות של האובייקט – האם האובייקט יאבד את זהותו ואת אופיו בעקבות ניתוקו.
* מבחן זהות המקרקעין וערכם הכלכלי לאחר ניתוק האובייקט – האם ערך המקרקעין יאבד באופן ניכר, או שהמקרקעין יאבדו את זהותם ומאפייניהם.
* מבחן השכל הישר וחוש המומחיות של המשפטן.

במשפט העברי קיימות הגדרות שונות להיקף המיטלטלים המחוברים הנחשבים למקרקעין, ואף קיימות מחלוקות בין החכמים בנושא. במסכת שבועות רבי מאיר פוסק שענבים בשלים העומדים להיבצר אינם נחשבים למקרקעין, ולעומת זאת "חכמים אומרין, כל המחובר לקרקע, הרי הוא כקרקע". בהלכות טומאה וטהרה יש כלל ש"כל כלי המחובר לקרקע אינו מקבל טומאה", ואולם לפי הסבר הרב עובדיה מברטנורא והרב ישראל ליפשיץ למשנה במסכת כלים, כלל זה חל רק על כלים שחוברו מהתחלה לקרקע או שיועדו לשימוש במחובר לקרקע, וכלי שחובר לקרקע אף שהוא יכול לשמש במנותק מהקרקע אינו נחשב למקרקעין להיטהר.

## ראו גם
* מקרקעין בישראל
* בעלות
* שכירות

## קישורים חיצוניים

* 
* 
* 

## הערות שוליים

*
תחנת פינלנד

250px|ממוזער|שמאל|מבנה התחנה ב-1917
250px|ממוזער|שמאל|מראה מכיוון הרציפים
**תחנת פינלנד** (ברוסית: **Финля́ндский вокза́л**) היא תחנת רכבת בסנקט פטרבורג, בכיכר לנין (Пло́щадь Ле́нина). התחנה משרתת בעיקר את תנועת הרכבות להלסינקי, בירת פינלנד ולצפון מחוז לנינגרד, כולל הרכבות העל-מהירות הגומאות את המרחק בין שתי הערים בשלוש שעות. במבנה המרכזי של התחנה שוכנת גם הכניסה לתחנת הרכבת התחתית של סנקט פטרבורג "כיכר לנין".

## היסטוריה
התחנה המקורית הוקמה ב-1870 על ידי חברת הרכבות הלאומית של הדוכסות הגדולה של פינלנד כתחנה הסופית של הקו הלסינקי-סנקט פטרבורג ותוכננה על ידי אדריכל שוודי.

התחנה נרשמה בהיסטוריה כתחנה אליה הגיעה ב-3 באפריל 1917 הרכבת המיוחדת שהובילה את לנין בעיצומה של מלחמת העולם הראשונה במסעו ממקום גלותו בשווייץ, דרך גרמניה אל רוסיה על מנת שיוכל לקחת חלק באירועי המהפכה. ארבעה חודשים לאחר מכן נמלט שוב לנין דרך תחנת פינלנד להלסינקי, בעקבות צו למעצרו שהוציאה הממשלה הזמנית. האירוע מונצח בשם כיכר התחנה ובפסל סובייטי ענק של לנין המוצב מולה. הקטר מספר 293 שהסיע את רכבתו של לנין נתרם לברית המועצות על ידי ממשלת פינלנד ב-1957 ומוצב בתחנה בתצוגת קבע.

במהלך המצור על לנינגרד (1941–1943) הייתה התחנה תחנת הרכבת המתפקדת היחידה בעיר, ודרכה הועברה אספקה מאזורים חופשיים של ברית המועצות בצידה המערבי של ימת לדוגה.

בין 1950 ל-1960 בוצע במקום שיפוץ נרחב במסגרתו נהרס כמעט כל מבנה התחנה הישן והוקם מבנה בטון ופלדה ברוטליסטי.

ב-1 באפריל 2009 התפוצצה בכיכר התחנה פצצה שגרמה נזק לפסל לנין.

## בתרבות
* ב-1940 פרסם ההיסטוריון אדמונד וילסון את ספרו על מהפכת אוקטובר, שם הספר: To the Finland Station: A Study in the Writing and Acting of History, "לתחנת פינלנד: מחקר בכתיבת היסטוריה ופעולתה".
* בלהיט West End Girls של להקת פט שופ בויז מ-1984 נרמז מסעו של לנין "From Lake Geneva to the Finland station" ("מאגם ז'נבה לתחנת פינלנד").
* ספר ריגול מאת קרייג תומאס, "תחנת פינלנד אינה עונה".

## קישורים חיצוניים

* תחנת פינלנד 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סנקט פטרבורג: תחנות רכבת
קטגוריה:ברוטליזם
אף-על-פי (אוניות מעפילים)

שמאל|ממוזער|250 פיקסלים|אחת מאוניות "אף-על-פי"
**אף-על-פי** הוא שמה של סדרת הפלגות העפלה שארגנו אנשי התנועה הרוויזיוניסטית בשלהי שנות השלושים שכללו שימוש בכלי שיט: אוניות וסירות, אחדים.

## היסטוריה
### אף-על-פי א'
הפליגה מפיראוס במרס 1937, כשעל סיפונה 14 מעפילים. הייתה זו יוזמתו של משה גלילי (קריבושיין), סטודנט ארץ ישראלי ואיש התנועה הרוויזיוניסטית, ששהה באיטליה, נחשף לבעייתם של המוני פליטים יהודיים הנודדים מעיר לעיר, והחליט להירתם לעזרתם.

הוא יצר קשרים עם גורמים שונים, בין היתר נציבות בית"ר בווינה. וכך החלה בתנועה הרוויזיוניסטית ארגון תנועת עלייה בלתי לגאלית לארץ ישראל, שנקראה בשם: "עליית אף על פי". ב-13 באפריל 1937 הגיעה הספינה למפרץ חיפה, התקרבה לשובר הגלים וקריבושיין הצליח לעבור ממנה לחוף. משם עשה דרכו לביתו של עו"ד אברהם וינשל. וינשל הפנה אותו לאנג' יונה-קופ תמיר, אחיינו של זאב ז'בוטינסקי ומהנדס בחברת חשמל. תמיר גרם לניתוק החשמל בנמל למשך שעה. וכך בחסות החשיכה הוגנבו המעפילים לנמל ומשם לעיר חיפה.

### אף-על-פי ב'
יצאה מאלבניה בספטמבר 1937 כשעל סיפונה 54 מעפילים.
הורידה את מעפיליה ללא תקלות בחוף דור (טנטורה) בעזרת בית"רים שבאו מזכרון יעקב.

### אף-על-פי ג'
יצאה מאלבניה בפברואר 1938 כשעל סיפונה 86 מעפילים,
ההורדה נעשתה בחוף דור בהצלחה.

### אף-על-פי ד'-ו'
שלוש אוניות אשר יצאו מפיראוס כשעל סיפונן הפליגו כ-381 מעפילים.
כולן הורידו את מעפיליהן בחוף דור בהצלחה.

## מקורות וקריאה נוספת
* פישל ברנדווין,	**עליתי ב"אף על פי"**,	'מערכות ים' 53, ינואר 1961, עמ'	66.
## קישורים חיצוניים
* 

## הערות שוליים

קטגוריה:אוניות מעפילים עד מלחמת העולם השנייה
קטגוריה:1937 בארץ ישראל
קטגוריה:אוניות מעפילים שהפליגו ב-1938
קטגוריה:אוניות מעפילים בשירות עליית אף על פי
יעקב ויידנפלד

**יעקב ויידנפלד** (כתיב ביידיש: **וויידענפעלד**; ת"ר, 1840 – כ"א בשבט תרנ"ד, ינואר 1894) היה רבהּ של הרימאיליב שבגליציה.

## קורותיו
נולד בסטניסלב שבגליציה לרב אליעזר ויידנפלד, תלמידו של הרב יעקב לורברבוים מליסא ומחסידי החוזה מלובלין ורבי משה יהודה לייב מסאסוב. בצעירותו למד בישיבה המקומית בסטניסלב, בראשות רב העיר הרב משולם ישכר הורוביץ. נישא לרחל, בת הרב שבתי רפופורט, אב"ד דומברובה, צאצאו של רבי שבתי כהן, הש"ך. 

במשך עשרות שנים כיהן כרבה של הרימאיליב. היה מחסידי הוסיאטין. נפטר בשנת תרנ"ד, בגיל 54. התכתב בהלכה עם רבני דורו, בין השאר עם דוד אשתו הרב ישראל הכהן רפפורט.

בנו הרב דוב בריש, שכיהן כרבה של טשיבין, הקים בעירו את ישיבת כוכב מיעקב, על שם אביו. הישיבה חרבה בשואה. לאחר עלותו ארצה הקים הרב מטשיבין את ישיבת כוכב מיעקב בירושלים.

## משפחתו
ילדיו:  

* בנו, הרב יצחק ויידנפלד, שמילא את מקומו כרבה של הרימאיליב
* בנו, הרב נחום ויידנפלד, אב"ד דומברובה 
* בנו, הרב דב בריש ויידנפלד, רבה של טשיבין
* בתו, לאה - נישאה לרב שרגא פייבל טירקל. נכדם הוא השופט יעקב טירקל 

## ספרו
* 

## לקריאה נוספת
*אהרן סורסקי, **מרביצי תורה מעולם החסידות**, חלק א, בני ברק, תשמ"ו, עמ' רמו-רעד.

## קישורים חיצוניים
* תשובה הלכתית ממנו בקונטרס "כוכבי אור". אתר היברובוקס.

## הערות שוליים

קטגוריה:רבנים גליציאנים
קטגוריה:מחברי ספרי שו"ת
קטגוריה:אישים שעל שמם ישיבות בישראל
קטגוריה:משפחת ווידנפלד
קטגוריה:רבנים חסידים
קטגוריה:חסידי הוסיאטין
קטגוריה:אבות בתי דין
קטגוריה:ילידי 1840
קטגוריה:נפטרים ב-1894
מינריאדה

ממוזער| הפגנת קורבנות המינריאדה בכיכר האוניברסיטה בחזית התיאטרון הלאומי ליד עמוד הזיכרון לאירועי דצמבר 1989. הכיתוב על העמוד: רומניה,ק"מ 0, בוקרשט, כיכר האוניברסיטה, חירות ודמוקרטיה, אזור חופשי מהקומוניזם החדש
**מינֶריאָדָה** (ברומנית*:* Mineriadă) הוא מונח גנרי המשמש בלשון העממית לציון שש התערבויות אלימות של כורים, שאורגנו על ידי הממשלה שהוקמה לאחר המהפכה הרומנית של שנת 1989, כדי לדכא את הפגנות האופוזיציה, או כפי שטענה הממשלה, כדי "למנוע מהאופוזיציה הימנית למסור את המדינה לבעלי הון זרים ולפצל אותה לטובת הלאומנים ההונגרים".

המונח נגזר מה מילה הרומנית Miner שפירושה "כורה".

מטרת המינריאדות הייתה להטיל אימה על האופוזיציה, שכללה בעיקר סטודנטים ואינטלקטואלים. הפגנות האופוזיציה באו לבטא את אכזבתה ממשלתו של יון איליאסקו שהייתה מורכבת בעיקר מקומוניסטים ותיקים ואשר לא אפשרה לאופוזיציה לבצע כל שינוי של ממש.

בין השנים 1990 - 1999 התקיימו שש הפגנות גדולות של האופוזיציה שדוכאו על ידי מינריאדות, שלוש בשנת 1990, אחת בשנת 1991 ושתיים בשנת 1999.

בפקודתו של יון איליאסקו, העבודות במפעלי התעשייה הושבתו ומאות עובדים, ביניהם כורים שנבחרו בין האנשים האלימים ביותר, הובאו לבוקרשט על מנת לדכא בכוח את ההפגנות.

אירועים אלה גבו את חייהם של מפגינים רבים.

מירון קוזמה, מנהיג הכורים באזור עמק הז'יו, יד ימינו של יון איליאסקו בכל הקשור בארגון המינריאדות, נדון בשנת 1999 ל-18 שנות מאסר.250px|ממוזער|שמאל|משרד התאחדות קורבנות המינריאדות
## ראו גם
* המינריאדה הראשונה
* המינריאדה השנייה
* המינריאדה של יוני 1990
## קישורים חיצוניים
* גולניאדה בתמונות באתר מינריאדה 
* תולדות המינריאדות בשנים 1990-1991 
* המינריאדות של שנת 1990 - דמוקרטיה תחת אלות 
## הערות שוליים

קטגוריה:מהומות ברומניה
קטגוריה:בוקרשט: היסטוריה
מטא-בדיון

**מטא-בדיון** (באנגלית: **Metafiction**), ידוע לעיתים גם כ**אירוניה רומנטית** (באנגלית: **Romantic irony**), בהקשר של יצירות ספרותיות, הוא סוג של בדיון מודע-לעצמו אשר עוסק בכלים הבדיוניים ואף חושף במודע את האשליה הבדיונית, בדרך כלל באמצעות אירוניה והתבוננות-עצמית. בדומה לתיאטרון ייצוגי, שאינו מאפשר לקהל לשכוח שהוא צופה במחזה, גם יצירות מסוגת מטא-בדיון לא מאפשרות לקוראים לשכוח שהם קוראים יצירה בדיונית.

למרות שנהוג לקשר מטא-בדיון עם יצירות מודרניות ופוסט-מודרניות מן המחצית השנייה של המאה ה-20, הרי שיצירות מטא-בדיוניות היו קיימות לפני התקופה המודרנית, למשל סיפורי קנטרברי מהמאה ה-14, טריסטרם שנדי של לורנס סטרן (המאה ה-18) או יריד ההבלים של ת'אקרי (המאה ה-19).
את המונח טבע לראשונה הסופר האמריקאי ויליאם גאס בספרו **Fiction and the Figures of Life** (1970), בו הוא טוען כי מודעות גוברת של המחברים לתיאוריות ספרותיות וביקורתיות הביאה לעליה בשימוש במטא-בדיון. מבקר הספרות רוברט שולס הרחיב את הגדרתו של גאס את המטא-בדיון וכלל בה את ארבעת רכיבי הביקורת הספרותית (צורה, התנהגות, מבנה, פילוסופיה) הנכללים במטא-בדיון לכדי טכניקה ספרותית מובחנת.

## שימושים שונים של מטא-בדיון
כמה שימושים נפוצים של מטא-בדיון בספרות קאנונית:
* סיפור על סופר היוצר סיפור ("העולם על פי גארפ")
* סיפור על קורא הקורא ספר ("הסיפור שאינו נגמר", "הנסיכה הקסומה")
* סיפור הכולל את עצמו (כסיפור או כאובייקט פיזי), כאביזר או מקגאפין משלו" (קורות הציפור המכנית")
* סיפור הכולל בתוכו יצירה אחרת ("תפוז מכני", "מדריך הטרמפיסט לגלקסיה")
* סיפור שבו דמות המספר חושפת את עצמה בכוונה כמחברו של הסיפור ("מהאבהארטה", "ארוחת בוקר של אלופים")
* ספר שבו הספר עצמו מבקש אינטראקציה עם הקורא ("צמרמורת")
* סיפור שבו הקוראים של הסיפור עצמו מאלצים את המחבר לשנות את הסיפור
* הערות שוליים נרטיביות, הממשיכים את עלילת הסיפור ומעירות על כך ("טריסטרם שנדי")
* סיפור שבו הדמויות מודעות לכך שהן נמצאות בתוך סיפור ("דון קישוט", "שש נפשות מחפשות מחבר")

## קולנוע וטלוויזיה

טכניקות של מטא-בדיון קיימות גם במדיות אחרות, למשל בקולנוע ובטלוויזיה, על ידי שימוש מודע של היצירה הבדיונית לעצמה. דוגמאות לסרטי מטא-קולנועיים: 
* אדפטיישן
* ברטון פינק
* החשוד המיידי
* ממנטו
* התחלה

## ראו גם
* אינטרטקסטואליות
* אפילוג
* אפקט דרוסטה
* הקיר הרביעי
* התייחסות עצמית
* סיפור בתוך סיפור
* סיפור מסגרת
* רקורסיה

## לקריאה נוספת

* Heginbotham, Thomas, The  Art  of  Artifice: Barth, Barthelme, and the Metafictional Tradition. Scribd, March 24, 2015
* Hutcheon, Linda, *Narcissistic Narrative. The Metafictional Paradox*, Routledge 1984, 
* Levinson, Julie, “Adaptation, Metafiction, Self-Creation,” Genre: Forms of Discourse and Culture. Spring 2007, vol. 40: 1.
* Harris, Matthew,''Metafiction in New Zealand''. Massey University, 2011.


## הערות שוליים

קטגוריה:טכניקות ספרותיות
קטגוריה:טכניקות אמנותיות
קטגוריה:אסתטיקה
קטגוריה:מושגים באסתטיקה
קטגוריה:מושגים בתורת ההכרה
רוברטו אדוארדו ויולה

**רוברטו אדוארדו ויולה רדונדו** (בספרדית: **Roberto Eduardo Viola**; 13 באוקטובר 1924 – 30 בספטמבר 1994) היה קצין צבא ארגנטינאי שכיהן זמן קצר כנשיא ארגנטינה בתקופה השלטון צבאי.

## ביוגרפיה
ויולה נולד בבואנוס איירס, בעת שירותו בצבא שימש בתפקידים פיקודיים שונים ובדצמבר 1973 מונה למזכיר הכללי של הצבא, ב-1976 נטל חלק בהפיכה הצבאית נגד המשטר של איסבל פרון, ביולי 1978 הועלה על ידי חורחה רפאל וידלה לדרגת לוטננט גנרל ומונה למפקד העליון של הצבא.

במרץ 1981 מונה לנשיא ארגנטינה במקומו של חורחה רפאל וידלה שפוטר על ידי מפקדי הצבא בשל חוסר יכולתו להתמודד עם המשבר בכלכלת המדינה, ואולם בתקופת נשיאותו החריף המשבר והאינפלציה הגיעה באותה שנה לרמה של 131%, כמו כן ערכו של הפסו ארגנטינאי הלך והידרדר ונגד המשטר נערכו הפגנות המוניות בדרישה לבחירות ודמוקרטיה, בדצמבר הודח על ידי הקצין לאופולדו גלטיירי שהתמנה לנשיא, בהודעה רשמית של החונטה נאמר כי ויולה הודח בשל מצבו הבריאותי שהיה לקוי.

ויולה המשיך להיות חבר בחונטה הצבאית השלטת במדינה והיה בין היתר מיוזמי ומתכנני הפלישה הארגנטינאית לפוקלנד, כמו כן היה שותף לדיכוי האלים נגד אזרחים בתקופת שלטונו במה שמכונה "המלחמה המלוכלכת".

לאחר ביטול המשטר הצבאי בארגנטינה בשנת 1983, נמצא ויולה אשם בהפרת זכויות אדם, ונידון ל-17 שנות מאסר, בעת מאסרו התערערה בריאותו ובשנת 1989 זכה יחד עם שאר חברי החונטה הצבאית בחנינה מאת הנשיא קרלוס מנם.

הוא מת בשנת 1994 בביתו.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בואנוס איירס: אישים
קטגוריה:נשיאי ארגנטינה
קטגוריה:גנרלים ארגנטינאים
קטגוריה:אנשי צבא במלחמת פוקלנד
קטגוריה:המשטר הצבאי בארגנטינה (1976–1983)
קטגוריה:מקבלי חנינה
קטגוריה:אישים הקבורים בבית הקברות לה צ'קריטה
קטגוריה:ארגנטינאים שנולדו ב-1924
קטגוריה:ארגנטינאים שנפטרו ב-1994
קרמל (סרט)

**קרמל** (בערבית: **سكر بنات**, **Sekkar** **banat**) הוא סרט דרמה לבנוני משנת 2007 וסירטה הראשון של הבמאית והשחקנית נאדין לבקי. הקרנת הבכורה של הסרט הייתה ב-20 במאי 2007 בפסטיבל הקולנוע בקאן.

הסרט הופץ בלמעלה מ-40 מדינות וקיבל שבחים וחשיפה בינלאומית. הסרט מספר את סיפוריהן של חמש נשים לבנוניות ועוסק בנושאים כמו אהבה אסורה, מסורות מחייבות או זקנה. ייחודיותו של הסרט היא בכך שהוא מציג את ביירות כעיר שוקקת ומלאת תרבות במקום להציגה כעיר המלאה הריסות ממלחמה.

כותרת הסרט "קרמל" מתייחסת לשיטת הסרת שיער בסוכר המומס עם מים ומיץ לימון שמומחשת בסרט בו השחקניות הראשיות עובדות במכון יופי. לדברי לבקי המשמעות של קרמל מייצגת גם את הרעיון של "מתוק ומלוח, מתוק וחמוץ" - העובדה שיחסים יומיומיים יכולים להיות לעיתים דביקים מדי ולא נעימים, אבל בסופו של דבר האינטרס של האחווה המשותפת בין הדמויות הנשיות מנצח.

## תקציר העלילה
העלילה נסובה על חייהן של חמש נשים לבנוניות: ליילה (נאדין לבקי) העובדת בסלון יופי בביירות יחד עם שתי נשים אחרות, נסרין (יסמין אל-מארסי) ורימא (ג'ואנה מוקראזל). לכל אחת יש את הבעיה שלה בחיים: ליילה תקועה במערכת יחסים ללא מוצא עם גבר נשוי; ניסרין העומדת להינשא איבדה את בתוליה בעבר לגבר אחר, שעה שקיום יחסי מין לפני הנישואים אינו מקובל במשפחתה השמרנית; רימה נמשכת לנשים; ג'מאל היא לקוחה קבועה ושחקנית שאפתנית החוששת להזדקן; רוז, תופרת העובדת בחנות הסמוכה לסלון היא אישה זקנה שהקדישה את חייה לטיפול באחותה המעורערת בנפשה, לילי, וכעת מצאה את אהבתה הראשונה.

הסרט אינו מתייחס לאף אחד מהבעיות הפוליטיות בלבנון או למלחמה האחרונה שהתרחשה שם, אלא מציג את החיים השוקקים בלבנון ואת בעיותיהם היומיומיות של האנשים החיים בה.

## הפקה
צילומי הסרט הסתיימו תשעה ימים לפני שפרצה מלחמת לבנון השנייה והקרנת הבכורה שלו בקאן הייתה שנה מאוחר יותר. חנות בגדים ישנה בביירות הפכה לסלון היופי שבו צילומי הסרט התקיימו. קרוליין לבקי, אחותה של נאדין, הייתה מעצבת התלבושות. מוזיקת הסרט הולחנה על ידי חאלד מוזאנאר. זמן קצר לאחר הפצת הסרט לבקי נישאה לו.

## ביקורות
הסרט קיבל ביקורות חיוביות ממבקרים ברחבי העולם. ב-3 ביולי 2009, אתר הביקורות Rotten Tomatoes דיווח כי 92% מהמבקרים נתנו לסרט ביקורות חיוביות, ציון המבוסס על 67 ביקורות. הסרט הוגדר כ"קרמל הוא גם מחקר תרבותי ממולח וגם דרמה קומית מקסימה מטירונית מוכשרת". Metacritic נתן לסרט ציון של 70/100, ציון המבוסס על 17 ביקורות.

## קישורים חיצוניים
* 

קטגוריה:סרטי 2007
קטגוריה:סרטי דרמה
קטגוריה:סרטי קומדיה
קטגוריה:סרטים לבנוניים
קללת הפרעונים

[ממוזער|שמאל|200px|[מסכת מוות|מסכת המוות של תות ענח' אמון, מיתת חושפי קברו העלו לתודעה את הנושא של "קללת הפרעונים"]]
ממוזער|שמאל|200px|לורד קרנארבון, מת כארבעה חודשים לאחר פתיחת קברו של תות ענח' אמון

**קללת הפרעונים** היא האמונה כי מי שיפתח את קברו של אחד מהפרעונים ייפגע מקללה עתיקה שהטילו כהני הדת המצרים בעת שהוטמן הפרעה בקברו.

## היסטוריה
ב-4 בנובמבר 1922 מצאה קבוצת אגיפטולוגים את קברו של תות ענח' אמון בעמק המלכים. הקבוצה מומנה על ידי ג'ורג' הרברט, הרוזן החמישי מקרנארבון. ב-5 באפריל 1923 נמצאה גופתו של הרברט בבית המלון קונטיננטל-סאבוי שבקהיר. מותו הוליד את הסיפור על "קללת תות ענח' אמון", שנודעה גם בשם "קִללת הפרעונים". מותו נבע ככל הנראה מאלח דם (שהתפתח לדלקת ריאות) כתוצאה מגילוח בטעות של עקיצת יתוש נשא של שושנה, מה שגרם לפתיחת הפצע ולזיהום חמור.

מיתות מסתוריות נוספות של אנשים הקשורים לתגלית הארכאולוגית אירעו בשנים שלאחר מכן.

בשנת 2007 החזיר תייר גרמני תגליף פרעוני גנוב, מחשש שייחשף בעקבות מעשהו לקללת הפרעונים.

## הסברים
### פטריה
* במאמר שפורסם בעיתונות באותה תקופה העלה סר ארתור קונן דויל את ההשערה שפטריית עובש הונחה לצד הקברים בכוונת מכוון כדי להעניש את שודדי הקברים. מחקרים מאוחרים הראו שתנאי האוויר כלחות וטמפרטורה מתאימים לתנאי הגידול של פטריה (אספרגילוס - Aspergillus) היכולה לגרום לתסמיני מחלה מהם מתו חלק מחוקרי הקברים.
### תנאי האוויר שבחדר
* התנאים בקברים סיכנו את בריאותם של הפוקדים אותם, בהיותם חללים חשוכים ומחניקים.
* בדגימות אוויר שנלקחו מתוך סרקופג סגור דרך חור שנקדח בו, נתגלו רמות גבוהות של אמוניה, של פורמלין ושל מימן גופרתי; גזים אלו הם רעילים, וחלק מהגזים שנמצאו – כגון גז עצבים – יכולים להרע את בריאותו של הנושם אותם, ואולי זו הייתה הסיבה ל"קללה" שבקבר.

## סתירות לאמונה
רוב המשתתפים בפתיחת הקבר לא מתו בשנים לאחר מכן, וחלקם אף האריכו ימים. כך לדוגמה, מגלה הקבר, הארכאולוג הווארד קרטר, מת בשנת 1939, בן 64, יותר מ-16 שנים לאחר שפתח את קברו של תות ענח' אמון. הרופא שניתח את הגופה נפטר בגיל 87.

הסברים כגון פטרייה רעילה וגזים רעילים אינם מסבירים מדוע אף אחד מ-10 האנשים שהסירו את התכריכים מעל המומיה לא מת בשנים לאחר מכן. בנוסף, חלק מהמיתות שנקשרו בפרשה אירעו מסיבות שלא ניתן לקשור אותן להרעלה - כך, לדוגמה, ארכאולוג צרפתי נפל בעת הביקור ומת מפצעיו, טכנאי רנטגן שנשלח לבדוק את המומיה נפטר לפני שהגיע ליעדו, ואביו של מזכירו של טכנאי הרנטגן התאבד.

פרופ' דייוויד סילברמן  טוען שהסיבה לאמונה היא התפיסה של התרבות המצרית כאפילה ומסתורית.

## ראו גם
*קללת אצי
*פענוח כתבים מצריים עתיקים

## קישורים חיצוניים
*קללת הפרעונים: נקמת המומיה, באתר "מסע אחר"
*"קללת הפרעונים" - פרק בפודקאסט "מינהר הזמן", באתר תאגיד השידור הישראלי
*

## הערות שוליים

*
פרעונים
קטגוריה:מיתולוגיה מצרית
אקטרודקטיליה

שמאל|ממוזער|250px|ברי ווקר, פעילה ידועה בתחום המודעות לאקטרודקטיליה
**אקטרודקטיליה** הידוע גם כ**אקטרודקטילי** (Ectrodactyly) הוא מום גנטי הגורם למחסור של מספר אצבעות באחד או יותר מהגפיים (לרוב אגודל ואצבע אחת בגודל כמה אצבעות) המשווה ליד או לרגל צורה של צבת.

## גורמים
אקטרודקטיליה יכולה להגרם מבעיה רפואית בזמן ההריון (קריש דם באצבעות העובר) או מסיבה גנטית תורשתית. ניתן לגלות אקטרודקטיליה בבדיקת אולטרה סאונד. במקרה שלאם יש אקטרודקטיליה יש סיכוי של 50% שלבנה יהיה גם כן.

## שבט דומה
אקטרודקטיליה נדירה באופן יחסי, עם זאת יש מקרה ידוע של קבוצת אנשים הלוקים אקטרודקטיליה, המקרה של שבט דומה (Doma people) המכונה גם "two toed" (שתי אצבעות) או "ostrich footed" (רגל היען), שבט זה שחי בצפון זימבבואה. לאנשי שבט זה יש רק שתי אצבעות בכל יד ורגל. הסיבה לריכוז הגדול של אנשים הלוקים באקטרודקטיליה בשבט זה היא ההימנעות מנישואין מחוץ לשבט מה שיוצר מאגר גנטי קטן הגורם לשכיחות גבוהה בקרב השבט.

## אקטרודקטיליה בחיות
אקטרודקטיליה קיים לא רק בבני אדם, בין היתר הוא נמצא אצל סלמנדרות, ובמקרים נדירים אף אצל כלבים וחתולים.

## המודעות להפרעה
אקטרודקטיליה בגלל נדירותו היחסית יכול לגרום לחוסר נוחות או פחד אצל הורים המגלים בבדיקת אולטרא סאונד שבנם עלול ללקות באקטרודקטיליה, בין הפעילות הידועות בתחום היא ברי ווקר הלוקה בעצמה באקטרודקטיליה ופועלת למודעות בנושא. הפעילות שלה בנושא כוללת הופעות בתקשורת בין היתר הופיעה בסדרת הטלוויזיה ניפ/טאק בה נתנה מידע בנושא לאם שהתבשרה שבנה ככל הנראה יהיה עם אקטרודקטיליה. בנוסף כן הביעה את מחאתה על דבריה של אופרה וינפרי על כך שחשוב שילד "נורמלי" ייוולד עם כל האצבעות https://web.archive.org/web/20121019050140/http://www.breewalker.com/2010/07/27/shame-on-oprah/

## אישים מפורסמים הלוקים באקטרודקטיליה
*ברי ווקר - פעילה חברתית אמריקאית בנושא המודעות לאקטרודקטיליה
*מיכאל טל - אלוף עולם בשחמט
*לי הי-אה (Lee Hee-ah) - פסנתרנית דרום-קוריאנית

## קישורים חיצוניים

*אקטרודקטילי: מאמר מאת פרופסור מוטי שוחט

קטגוריה:מומים מולדים במערכת השריר-שלד
בייבי גרו

**בֶּיְיבִּי-גְרוֹ** (מאנגלית: **Baby-Grow**. בעברית: **מִגְמֶשֶׁת**) הוא בגד גוף נפוץ לפעוטות הנבדל מחולצה רגילה בכך שהוא נסגר אחרי המפשעה, בין השאר מתוך מטרה להקל על הגישה לחיתול של התינוק. בדרך כלל יש אפשרות לפתיחה באזור הצווארון כדי להקל על הלבשת הפעוט. בגדים מסוג זה מגיעים בשלל עיצובים וגזרות, ואף יש מהם כאלו המכילים מכנסיים התפורים לבגד. לעיתים קרובות עשוי הבייבי-גרו כותנה כדי למנוע גירוי בעורו העדין של התינוק.

קטגוריה:מוצרי תינוקות
קטגוריה:ביגוד
AISI

**AISI** היא **הסוכנות למודיעין וביטחון פנים** (Agenzia Informazioni e Sicurezza Interna) של איטליה. הארגון הוקם באוגוסט 2007.

## היסטוריה
הסוכנות הוקמה במסגרת הרפורמה במערך המודיעין האיטלקי והיא יורשת **שירות המודיעין וביטחון הדמוקרטיה** (SISDE, Servizio per le Informazioni e la Sicurezza Democratica) שהיה סוכנות הביון הפנימית באיטליה מאז 1977.

פרנקו גבריאלי היה ראש הארגון הראשון, לאחר שהנהיג קודם את שירות המודיעין וביטחון הדמוקרטיה עד לפירוקו. הוא המשיך לכהן כראש ארגון ביטחון הפנים של איטליה עד יוני 2008.

## ראשי הסוכנות
* פרנקו גבריאלי (אוגוסט 2007 – יוני 2008)
* ג'ורג'יו פיצ'ירילו (2008 – 2012)
* ארתורו אספוסיטו (2012 – 2016)
* מריו פארנטה (2016 – ואילך)

## ראו גם
*קהילת המודיעין האיטלקית
*שירות הביון והביטחון הצבאי (איטליה)

## קישורים חיצוניים
* 
* Italian domestic intelligence revealed as Israeli cyber client, אינטליג'נס אונליין (נדרש רישום חינם לאתר), 14 בפברואר 2025

קטגוריה:קהילת המודיעין האיטלקית
בית המדרש גולדרס גרין

**בית המדרש גולדרס גרין** הוא כינויה של קהילה חרדית עצמאית הפועלת בפרוור גולדרס גרין בצפון לונדון. הקהילה ידועה גם בשמות קהילת מונק'ס או GGBH. התפילות נערכות לפי מנהג ברלין(שהוא מנהג פולין).

בפרוור גולדרס גרין קיימות מספר רב של קהילות יהודיות שונות. יש בו כ-50 מסעדות כשרות, מעל 40 בתי כנסת ו-30 בתי ספר יהודיים, חלקם פרטיים. קהילת בית המדרש גולדרס גרין היא הקהילה הגדולה והמשפיעה ביותר.

## היסטוריה

הקהילה הוקמה בשנת 1934 על ידי הרב ד"ר אליהו מונק למען פליטים מגרמניה הנאצית שהגיעו ללונדון לפני מלחמת העולם השנייה ובמהלכה, ביניהן משפחת רוזנפלדר - ענף בני היינריך-אהרון מאיר. הרב ד"ר אליהו מונק קיבל את התואר דוקטור לפילוסופיה וספרות אנגלית מאוניברסיטה בגרמניה. הוא השתייך לזרם תורה עם דרך ארץ מיסודו של הרב שמשון רפאל הירש. חברי הקהילה היו אורתודוקסים אדוקים, אך בו זמנית בקיאים בתרבות האירופית וביניהם לא מעט עורכי דין, מדענים, פרופסורים באוניברסיטה, סופרים ועוד. הרב חיים ישראל איסר פלדמן כיהן כרב משנות ה-1970, עד שיצא לפנסיה ב-2007; הוא נפטר ב-2020. כעת המנהיג הרוחני של הקהילה הוא הרב ישראל מאיר גרינברג.

עד שנת 1935 התפילות נערכו בספריית בית הספר קינג אלפרד. לאחר מכן, עד שנת 1959, התפילות נערכו במכון על שם הרב ראובן לינקולן. הקהילה עברה למעונה הנוכחי ברידינג בשנת 1956.

קהילת בית המדרש גולדרס גרין הקימה את בית הספר היסודי "מנורה" במטרה לספק לילדיה חינוך דתי ורמת השכלה כללית נאותה. בית הספר מקבל גם ילדים מקהילות אחרות אשר שומרים על אורח חיים דתי על פי העקרונות שנקבעו על ידי הרב של קהילת GGBH. בשנת 2001 הוקם בית ספר תיכון לבנות.

בתחילת דרכה, הקהילה הייתה חברה בהתאחדות הקהילות החרדיות אך במרוצת השנים הפכה לקהילה עצמאית. הקהילה משתמשת בשירותי הקבורה של חברת קדישא "עדת ישראל" של התאחדות הקהילות החרדיות ובשירותי גוף הכשרות "כדתיא", שהוקם במקורו בשיתוף הקהילה ונחשב להכשר המהודר בבריטניה.

## מנהגי בית הכנסת
המנהג המקורי של בית הכנסת היה חבישת מגבעות במהלך התפילה, ורק הרב הורשה להניח את הטלית על ראשו. היום, חוק זה עדיין תקף באופן רשמי, אבל בפועל לא מקפידים עליו, ויש מתפללים רבים שמניחים את הטלית על ראשם.

בחגים ובשבתות מיוחדות מקפידים על אמירת רוב רובם של הפיוטים שבנוסח אשכנז, ובניגוד לרוב קהילות היקים שמתפללים לפי נוסח אשכנז המערבי, המנהגים מבוססים על מנהג ברלין, שהוא מנהג אשכנז המזרחי (מה שנקרא אצל היקים "מנהג פולין").

האבלים אומרים קדיש ליד החזן, כל אחד בנפרד.

## לקריאה נוספת

*Rachel Kolsky, Roslyn Rawson - *Jewish London*, New Holland, 2012

* הרב אליהו מונק (עורך), **דינים ומנהגים של ק"ק ובית המדרש גלדרס גרין**, לונדון, 1959.

## קישורים חיצוניים
* אתר בית המדרש 
* תמונה ופרטים על בית המדרש באתר גנאלוגי יהודי 
* מזכרונות הרב לואי ג'ייקובס
* 

## הערות שוליים

קטגוריה:לונדון: בתי כנסת
קטגוריה:יהדות לונדון
קטגוריה:בתי כנסת אשכנזיים
FN FNX

**FN FNX** הוא אקדח בלגי תוצרת חברת FN Herstal. האקדח הראשון (FNX-9) הוצג בתחילת שנת 2012 ולאחר כשלושה חודשים התחילו בייצור הגרסה השנייה (FNX-40) וגרסאות נוספות (FNX-45) האקדח הוא בעל רתע נמוך, נוח לירייה ולאחיזה. נמצא בשימוש צבא ארצות הברית בלבד.

300px|ממוזער|ימין|חלקיו של האקדח FNP-40

## ראו גם
*FN FNP
*FN HP
*FN P90

## קישורים חיצוניים

* 
* מידע על האקדח בדף החברה 
* מידע על האקדח באתר Guns & Ammo 

קטגוריה:אקדחים של חברת FN Herstal
אבי אשכנזי (קצין)

[ממוזער|אבי אשכנזי (מימין), אמו פרידה ואחיו רא"ל [גבי אשכנזי באירוע לכבוד פרישת אחיו מתפקיד הרמטכ"ל ב-2011.]]
**אָבִי אַשְׁכְּנַזִּי** (נולד בשנת 1964) הוא תת-אלוף במילואים בצה"ל. כיהן כמפקד המרכז הלאומי לאימונים ביבשה ואוגדה 252, וכמפקד המכללה הבין-זרועית לפיקוד ולמטה.

## ביוגרפיה
אבי אשכנזי נולד בשם **אברהם אשכנזי** ליוסף ופרידה אשכנזי במושב חגור שבשרון ב-1964 ושם גם גדל. אחיו הבכור הוא רא"ל במילואים גבי אשכנזי, שכיהן כרמטכ"ל בשנים 2007-2011.

אשכנזי התחנך בפנימייה הצבאית לפיקוד בתל אביב והתגייס לחיל השריון בשנת 1982. בשריון עבר הכשרה כלוחם וכמפקד טנק. בהמשך השלים קורס קצינים ושימש כמפקד מחלקה, כמפקד פלוגה ו' של גדוד 77 כמפקד גדוד וכמפקד חטיבה 130 בחיל. בשנת 2003 מונה למפקד חטיבה 500 והיה אחראי לפירוקה. בהמשך פיקד על עוצבת עמוד האש.

לאחר מלחמת לבנון השנייה הופקד על תחקיר אירוע חטיפת חיילי צה"ל בגבול לבנון. כמו כן, שימש מפקד המכללה הבין-זרועית לפיקוד ולמטה ומפקד קורס מפקדי פלוגות ומפקדי גדודים, תפקיד שאותו ביצע פעמיים. בשנת 2009 מונה למפקד המרכז הלאומי לאימונים ביבשה ושימש בתפקיד עד ליולי 2012. בסוף 2012 שימש אבי אשכנזי סגנו של האלוף גרשון הכהן בסגל קורס מפקדי אוגדות, הקורס הבכיר ביותר בצה"ל, בו לקחו חלק כ-13 תתי-אלופים ושלושה אלופי משנה. במרץ 2013 פורסם כי הרמטכ"ל, בני גנץ, החליט שלא לקדם את אשכנזי לדרגת אלוף.

## חיים אישיים
אשכנזי הוא אב לחמישה. מתגורר בכפר סבא.
## קישורים חיצוניים

* 
* 
* 

## הערות שוליים

קטגוריה:מפקדי חטיבה 130
קטגוריה:מפקדי חטיבה 500
קטגוריה:מפקדי עוצבת בני חיל
קטגוריה:מפקדי עוצבת עמוד האש
קטגוריה:מפקדי עוצבת סיני
קטגוריה:בוגרי הפנימייה הצבאית לפיקוד תל אביב
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:מפקדי המרכז הלאומי לאימונים ביבשה
קטגוריה:מפקדי קורס מפקדי פלוגות ומפקדי גדודים
קטגוריה:חגור: אישים
קטגוריה:חיילי גדוד 77
קטגוריה:ישראלים שנולדו ב-1964
אימפריות המעמקים

**אימפריות המעמקים** (אנגלית: **Empires of the Deep**) הוא סרט קולנוע מסוגת הפנטזיה, קופרודוקציה סינית-אמריקאית בתלת-ממד, בעלת תקציב של 100 מיליון דולר ונחשבת להפקה המשותפת בין ארצות הברית לרפובליקה העממית של סין מן היקרות בהיסטוריה.

הסרט נעשה בבימויו של מייקל פרנץ' ובכיכובם של אולגה קורילנקו ושי יאנפיי, המגלמים גבר צעיר ובתולת ים בסיפור אהבה שחושף עולם תת-מימי, עולם בני הים. עלילת הסרט מתרחשת על רקע הסיפור לפיו במשך אלפי שנים, אגדות על בתולות ים יפהפיות הקסימו אנשים מכל רחבי העולם. עולמן המרתק והמסתורי היה תמיד מקור לדמיונם של בני אדם. הסרט נועד כביכול לחשוף ולחקור את העולם המיסטי של בנות הים היפהפיות המפתות את הגברים.

הסרט זכה לביקורות שליליות, כבר עם פרסום הקדימון הרשמי לסרט, באוקטובר 2012. צילומי הסרט והפקתו החלו כבר בשנת 2010, אך הסרט לא יצא מעולם לאקרנים וייתכן שנגנז.

## קישורים חיצוניים

## הערות שוליים

קטגוריה:סרטים אמריקאיים
קטגוריה:סרטים סיניים
קטגוריה:סרטים שנגנזו
פידל ראמוס

**פידל ואלדז ראמוס** (באנגלית: **Fidel Valdez Ramos**; 18 במרץ 1928 – 31 ביולי 2022) היה נשיאה ה-12 של הפיליפינים, בשנים 1992–1998.

## ביוגרפיה
אביו של פידל ראמוס היה שר החוץ של הפיליפינים ומייסד המפלגה הליברלית. פידל ראמוס סיים לימודים בווסט פוינט והשתתף במלחמת קוריאה.

הוא תמך בקורסון אקינו ובתקופתה היה ראש המטה הכללי ואחר כך שר הביטחון. בשנת 1992 הוא זכה במערכת הבחירות תוך ניצחון על מרים דפנסור-סנטיגו.

ראמוס זכה לאהדה רבה בארצו בתקופת נשיאותו מכיוון שהביא לשיקום הכלכלה במדינה.

לפני היבחרו לנשיאות, הוא שירת בקבינט של הנשיאה קוראסון אקינו. הוא היה גם מפקד הכוחות המזוינים של הפיליפינים (AFP), לאחר מכן מפקד המשטרה הלאומית ובהמשך המזכיר לביטחון לאומי.

נפטר במקאטי ב-31 ביולי 2022.

## קישורים חיצוניים

* 
* 

קטגוריה:קצרמר אנשי צבא
קטגוריה:נשיאי הפיליפינים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מעוטרי אות לגיון ההצטיינות
קטגוריה:מעוטרי אות לגיון הכבוד
קטגוריה:בוגרי האקדמיה הצבאית של ארצות הברית
קטגוריה:פיליפינים שנולדו ב-1928
קטגוריה:פיליפינים שנפטרו ב-2022
ג'ובריה

ממוזער|250px|העתק גולגולת של ג'ובריה

**ג'ובריה** (שם מדעי: *Jobaria*) הוא סוג של דינוזאור זאורופוד מהקבוצה אאוזאורופודה, שחי בצפון אפריקה בתור היורה. הוא נתגלה על ידי הפלאונטולוג פול סרנו ב-1997.

## תיאור
ג'ובריה היה זאורופוד פרימיטיבי. אורכו היה כ-21.3 מטר והוא שקל כ-22 טון. צווארו היה קצר וכלל רק 12 חוליות. מבנה החוליות ועמוד השדרה היה פשוט יחסית לזאורופודים של צפון אמריקה בהם הדיפלודוקוס והאפטוזאורוס.

פול סרנו, מי שגילה הג'ובריה, העריך, שהיה יכול להתרומם על רגליו האחוריות לפרקי זמן קצרים, על ידי השוואת עצם הזרוע ועצם הירך עם אלה של פילים.

בתקופה שבה חי ג'וברה האזור של מדבר סהרה היה אזור לח, מיוער ועשיר בצמחייה ומקווי מים, כולל נהרות בהם שרצו תניני ענק כגון סרקוסוכוס.

מיונו הטקסונומי של הג'ובריה בעייתי ונכון להיום אין הסכמה לאיזה משפחה הוא שייך.

## גילוי

הג'ובריה נתגלה ב-1997 בניז'ר על ידי משלחת למדבר סהרה שהוביל הפלאונטולוג ד"ר פול סרנו. המשלחת מצאה את הג'ובריה באתר קבורה המוני בתצורת Tiourarén, כאשר 95% מעצמות השלד נשתמרו כמאובנים. בכך הפך הג'ובריה לאחד הזאורופודים השלמים ביותר שנתגלו אי-פעם. בהתחלה, לפי סלעי המשקע שבהם נמצאו המאובנים, הם תוארכו ללפני 135 מיליון שנה, תחילת תור הקרטיקון (תקופות ה-Hauterivian עד ה-Barremian). ניתוח מאוחר יותר של המשקעים הראה שהם כנראה קדומים יותר, מאמצע ושלהי היורה, כ-164 עד 161 מיליון שנה לפני זמננו.

## קישורים חיצוניים

* 
* אתר על הג'ובריה

## הערות שוליים

קטגוריה:בעלי חיים שתוארו ב-1999
קטגוריה:אאוזאורופודה
קטגוריה:דינוזאורים שחיו ביורה תיכון באפריקה
קטגוריה:דינוזאורים שחיו ביורה עליון באפריקה
קטגוריה:טקסונים שתוארו בידי פול סרנו
קטגוריה:מאובני טקסונים שתוארו ב-1999
קטגוריה:ניז'ר: מאובנים
ספינת פיראטים (מתקן שעשועים)

שמאל|ממוזער|250px|ספינת פיראטים
**ספינת פיראטים** הוא מתקן שעשועים דמוי ספינה, הנע קדימה ואחורה בתנועה סיבובית, כך שיוצר לעיתים קרובות רבע עיגול או חצי עיגול, ובגרסאות מסוימות של המתקן - הספינה אף מתהפכת סיבוב מלא.

ספינת הפיראטים הראשונה הומצאה ופותחה על ידי צ'ארלס אלברט מרשל בין השנים 1893-1897, ובשנת 1897 נוסתה לראשונה על ידי משפחתו וחבריו.  

עקב מורכבות המתקן והסכנות הטמונות בו, ספינות הפיראטים הן בעלות דרישות תקן ובטיחות בדרגה גבוהה ביותר. 

ישנן גרסאות הדומות למתקן בשמות אחרים, בהן: 

* kamikaze- שתי ספינות אחת ליד השנייה, במהלך הפעולה הספינות מתהפכות אחת לכל כיוון 
* rangar- ספינה שנראית כמו סירת הקמיקזה אך היא אחת בודדה, בגלל ההיפוכים הספינות מצוידות בגג סורגים למעט looping starship). 

## קישורים חיצוניים

קטגוריה:מתקני שעשועים
קטגוריה:שודדי ים בתרבות
אדמונטוניה

**אדמונטוניה** (שם מדעי: *Edmontonia*) הוא סוג טקסונומי של דינוזאור במשפחת הנודוזאוריים - משפחה של דינוזאורים משוריינים ללא "אלת זנב", ושקדמה לאנקילוזאוריים.

## מאפיינים
האדמונטוניה חי בשלהי הקרטיקון, כ-75 עד 70 מיליון שנה לפני זמננו, באמריקה הצפונית.

האדמונטוניה היה מכוסה במעטפת שריון עצם וקשקשים גרמים בתוספת דוקרנים קרניים שהגנו על גבו, אך בעיקר בלטו לצידי הגוף והיו ארוכים ביותר בכתפיים. ישנה מחלוקת כיצד ניצבו הדוקרנים בכתפיים, האם פנו הצידה או שנטו קדימה. ייתכן ושימשו ככלי נשק כאשר האדמונטוניה הסתער, הן כנגד טורפים והן כנגד בני מינו במאבק על טריטוריה או על נקבה. למרות מעטה השריון המרשים הזה, לאדמונטוניה היו גם נקודות תורפה. בטנו, לדוגמה, חסרה מעטה שריון ומשום כך נותרה חשופה לחלוטין לתקיפות. למרות מראהו המפחיד, הוא היה צמחוני ואכל צמחייה נמוכה אותה תלש במקורו ולעס בלחייו.

האדמונטוניה היה מבין הגדולים שבנודוזאוריים: אורכו נע בין 6 ל-7 מטר והוא שקל כ-4 טון. את גופו הגדול והכבד תמכו 4 רגליים מוצקות, שהיו חזקות מרגלי פיל.

הוא נתגלה לראשונה בתצורת אדמונטון שבקנדה ב-1924 וסווג על ידי צ'ארלס מורטרם שטרנברג ב-1928 שגם נתן לו את שמו, על שם מקום גילויו. מאוחר יותר מאובני אדמונטוניה נתגלו גם במקומות אחרים באמריקה הצפונית בקנדה ובארצות הברית.

## בתרבות
דינוזאור זה הופיע בסרטים ללכת בין דינוזאורים ונדידת הדינוזאורים וכן במשחק פארק היורה 3: בניית פארק.

## לקריאה נוספת

*  - עמ' 324 (ותמונה בעמ' 325)

## קישורים חיצוניים

* 
ממוזער|ימין|איור המשחזר שני פרטי אדמונטוניה לפי מאובני 1915 AMNH
ממוזער|איור של אדמונטוניה

קטגוריה:בעלי חיים שתוארו ב-1928
קטגוריה:נודוזאוריים
קטגוריה:קנדה: פלאונטולוגיה
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי צ'ארלס מורטרם שטרנברג
קטגוריה:מאובני טקסונים שתוארו ב-1928
נאדין לבקי

**נאדין לבקי** (בערבית: **نادين لبكي**, 18 בפברואר 1974) היא שחקנית ובמאית קולנוע לבנונית.

## ביוגרפיה
ללבקי יש תואר ראשון בלימודי קולנוע מאוניברסיטת סנט ג'וזף, ביירות, אז ביימה את סרט הגמר שלה, *11 Rue Pasteur*. הסרט (1997) זכה בפרס הסרט הקצר הטוב ביותר בביאנלה של הקולנוע הערבי במכון העולם הערבי בפריז. ב-1998 היא השתתפה בסדנת משחק בקורס פלורנט, פריז. בהמשך היא ביימה פרסומות וקליפים לזמרים מפורסמים במזרח התיכון שזיכו אותה בכמה פרסים.

בשנת 2006 היא ביימה את הסרט קרמל בו היא השתתפה גם כשחקנית ראשית. הסרט מציג קומדיה העוסקת בחמש נשים לבנוניות כשמרכז העלילה מתרחש בסלון יופי בו עובדות חלק מהם. הסרט עוסק בנושאים כמו אהבה, מיניות, מסורת וציפיות, ואינו נוגע בבעיות הפוליטיות הפוקדות את לבנון. בכורת הסרט הייתה בפסטיבל קאן בשנת 2007, והוא היה להצלחה מסחרית. הסרט נמכר ברחבי העולם וזכה לפרסים רבים בפסטיבלים שונים וזיכה את לבקי בהכרה חיובית כשחקנית וכבמאית.

בשנת 2010 היא ביימה ושיחקה בסרטה השני, "לאן הולכים עכשיו?", המתאר כפר בו קיימים מסגד וכנסייה בשני צדדיו ובו הנשים מנסות לשמור על הגברים המשולהבים מהתחלה במלחמת דת. בכורת הסרט הייתה אף היא בפסטיבל קאן, ואף הוא הפך להצלחה בינלאומית.

בשנת 2022 כיכבה לבקי בסרט "חברים יקרים מכול"; גרסה דוברת ערבית לסרט האיטלקי "זרים מושלמים". הסרט עלה לשירות של נטפליקס בבכורה ב-20 בינואר 2022.

## פילמוגרפיה
### כבמאית
***[[קרמל (סרט)|קרמל]]**, 2007
***[[לאן הולכים עכשיו?]]**, 2010
**[[Rio, I Love You]]* segment: *O Milagre*, 2014
*'''כפר נחום''', 2018- מועמד לפרס אוסקר לסרט הבין-לאומי הטוב ביותר
* תוצרת בית (אנ') (2020) - סדרת טלוויזיה
 

### כשחקנית
***[[בוסטה]]**, 2005 - סרט לבנוני של פיליפ ארקטינגי
*קרמל, 2007
***[[כדור שוטה (סרט)|כדור שוטה]]**, 2010
***האב והזר**, 2010
***לאן הולכים עכשיו?**, 2011
*Rock The Casbah, 2013
*מחיר התהילה, 2014  
***[[האיידול]]**, 2015 - של הבמאי האני אבו אסעד
*כפר נחום, 2018
*1982, 2019 
**Costa Brava, Lebanon,* 2021 
*חברים יקרים מכול, 2022

## קישורים חיצוניים

* 

## הערות שוליים

קטגוריה:במאיות קולנוע לבנוניות
קטגוריה:שחקניות קולנוע וטלוויזיה לבנוניות
קטגוריה:נוצריות מזרח תיכוניות
קטגוריה:נשים לבנוניות
קטגוריה:במאיות וידאו קליפים
קטגוריה:בוגרי אוניברסיטת סן-ז'וזף
קטגוריה:במאי וידאו קליפים לבנונים
קטגוריה:מהגרים מלבנון לקנדה
קטגוריה:לבנוניות שנולדו ב-1974
אבא עושה בושות (סרט)

**אַבָּא עוֹשֶׂה בּוּשׁוֹת** הוא סרט ילדים המבוסס על ספר בעל אותו שם מאת מאיר שלו. הסרט, שיצא בשנת 1996 על גבי קלטות וידאו, הופק ובוים על ידי רחל שיין ארגמן.

הסרט זהה כמעט לגמרי לספר. בקטעים מסוימים הקריין של הסרט מקריא טקסט מהספר מילה במילה. בסוף הקלטת הופיע בונוס קריוקי ללא צלילים בעריכה.

הסרט הופץ בגרסת DVD בשנת 2004, וב-2007 הופץ מחדש.

## צוות השחקנים
*יותם בן-דוד - אפרים
*שמיל בן ארי - אבא של אפרים
*ברוריה אלבק - אמא של אפרים
*רמי ברוך - קריין
*ציפי מור - גננת
*אביגיל הררי - רחלי (אחת מילדות הגן)

## קישורים חיצוניים

קטגוריה:סרטים ישראליים מבוססי ספרים
קטגוריה:סרטי 1996
קטגוריה:קלטות ילדים ישראליות
קטגוריה:סרטים ישראליים משנת 1996
קטגוריה:קלסיקלטת: קלטות
מ.ב. גלאט עוף למהדרין

חברת **מ.ב. גלאט עוף למהדרין בע"מ** נוסדה בשנת 1993 והיא עוסקת ביצור ושיווק מוצרי מזון בתחום הבשר והעוף, הדגים והירקות הקפואים.

## היסטוריה
החברה החלה את דרכה כמשחטת עופות אשר נועד לתת מענה לציבור החרדי שהלך וגדל באותה תקופה. המשחטה נבנתה על פי הוראות הרב מאיר ברנדסדורפר, אשר היה אחראי על השחיטה בגוף הכשרות "העדה החרדית". הרב ברנדסורפר, שהיה מחמיר גדול, תכנן את המשחטה באופן שיוכלו לקיים את חומרותיו בנוחות. כך למשל סודר סרט נע שמסתובב לפני הבודקים, שיוכלו לבדוק ביישוב הדעת כל עוף, ולא כנהוג במשחטות אחרות שלכל בודק יש ארון בו מניחים את כל העופות המחכים לבדיקה.
כשנתיים לאחר מכן הקימה החברה בצמוד למשחטה, מפעל למוצרים בתחום עיבוד בשר, עוף והודו. עם התפתחות המפעל תוך זמן קצר לאחר מכן, הקימה החברה בשנת 1997 מפעל לנקניקים ופסטרמות וחברת זוגלובק החלה להפיץ את המוצרים תחת המותג "כל טוב" ברחבי הארץ.
ב-2007 הקימה מ.ב גלאט משחטה על שטח של 10 דונם בצמוד למפעל היצור.

## אחזקות נוספות
בשנת 2000 הקימה החברה מפעל חדש לעיבוד מוצרי דגים (געפילטע פיש) בשם "דג דלישס" שנה לאחר מכן רכשה את חברת "הדג המיוחד" ואיחדה אותה תחת אותה קורת גג. בשנת 2010 התאחדה דג דלישס עם חברת אקסטרה פוד שהייתה מאוד דומיננטית בשוק הדגים המעוקרים והחברה שינתה את שמה ל"דג טעים". כיום היא חולשת על רוב שוק הדגים המעובדים בארץ עם המותגים "קלאסי דג", "דג דלישס" ו"הדג המיוחד".

בנוסף החברה משווקת תחת המותג "גלאט פרוסט" ירקות קפואים מתוצרת סנפרוסט מקבוצת תנובה וירקות קפואים ביבוא מחו"ל.

## תחרות
עד לשנת 2008 לא הייתה תחרות ממשית לחברה במגזר החרדי אשר דורש את ההשגחה של העדה החרדית מפני שהבד"ץ נמנע בטענה שאין מספיק ביקוש למוצרי העוף והבשר מעבר למה שגלאט עוף מסוגל לייצר. אבל בשנת 2008 עקב הביקוש ההולך וגובר הופעל לחץ רב מטעם ועד הכשרות שרצה לפתוח את השוק לתחרות כפי שיש במוצרי הבסיס האחרים שבהם אין הגבלה על חברות וכל מי שעומד בקריטריונים מקבל השגחה מטעמה אבל ועד השחיטה של הבד"ץ לא היה מעוניין מחשש שהדבר עלול לפגוע בשוחטים. קריטריון נוסף שיש בוועד השחיטה אומר כאשר משחטה מעוניינת לקבל את ההשגחה של ועד השחיטה מטעם הבד"ץ, היא חייבת לייעד משחטה שתשמש בבלעדיות את הבד"ץ ולא תשמש השגחות אחרות ולכן אין משחטה שתעמוד בזה מלבד חברת גלאט עוף שמקיימת את התנאי הזה כבר שנים ארוכות. בסופו של דבר לאחר מחלוקת ודיון בבית הדין של הבד"ץ, ועד השחיטה נכנעו ללחץ והם החלו לתת את ההשגחה גם לחברת הידורים מקבוצת נטו מלינדה.

בשנת 2011 הרב דוד שווימער מראשי ועד הכשרות ורב המשחטה של חברת מ.ב גלאט עוף, יצא נגד חברת הידורים וקרא לציבור שלא לרכוש את העופות שנשחטים במפעל בטענה שהם אינם כשרים. הבד"ץ אילצו אותו שיחזור מדבריו וביקשו שישמש רב בשתי המשחטות אך הוא סירב ופוטר מתפקידו.

כיום מ.ב גלאט עוף מהדרין בע"מ היא חברה פרטית המפעילה משחטה, מפעל יצור למוצרי נקניק, מוצרי עוף ובשר מוכנים לאכילה, מעובדים, מפעל לדגים ומרכז הפצה באזור תעשייה עטרות מצפון לירושלים. החברה מעסיקה כ-300 עובדים ולחברה מערך הפצה עצמאי.

## כשרות
החברה מיצרת ומשווקת את כל מוצריה תחת ההשגחה של הבד"ץ העדה החרדית.

## קישורים חיצוניים

*פרשת הבשר - חברי הבד"ץ פטרו את המשגיח בני סגל באתר כיכר השבת 16.01.11
קטגוריה:תעשיית בשר בישראל
קטגוריה:בשר עוף
פונטון

[שמאל|ממוזער|250px|מזח סירות צף, המונח על פונטונים, בנהר מונהוק ב[ניו יורק (מדינה)|מדינת ניו יורק]]
**פונטון** (מצרפתית: **ponton**) הוא מבנה חלול ואטום דמוי מכל, המלא באוויר ולכן יכול לצוף במים. הפונטון משמש כאמצעי הציפה של סירות מדגמים אחדים, כמו סירת פדלים, במבדוקים צפים, וכן בגשרים צפים המכונים גם גשרי פונטונים ומשמשים לרוב לצרכים צבאיים.

הפונטון משמש לדברים רבים נוספים, כמו בתים צפים, וכלי שיט ויבשה שיצופו על המים.

## גלריה

קובץ:Catamaranedan.jpg|alt=|קטמרן, סירה המורכבת משני פונטונים.
קובץ:DeHavilland Single Otter Harbour Air.jpg|alt=|מטוס ימי, לרוב יהיה בעל פנטונים בשביל נחיתה בים.
קובץ:Photo of pontoon (buoyant platform) taken at Port Vincent, South Australia.jpg|alt=|פלטפורמה דמוית רפסודה המשמשת לצלילה, המכונה לעתים קרובות פונטון.
קובץ:Port de Vannes quai Eric Tabarly.jpg|alt=|פונטונים משמשים כרציף צף בנמל בואן.


## קישורים חיצוניים

קטגוריה:מונחים ימיים
קטגוריה:ציפה
גשר צף

[שמאל|ממוזער|250px|גשר צף על נהר ה[ריין בתקופת מלחמת העולם השנייה]]
[250px|שמאל|ממוזער|אחד מגשרי הפונטון שמתחו כוחות ההנדסה הבריטיים בין גדות הירקון במהלך ה-21 בדצמבר 1917 – [קרב צליחת מעברות הירקון]]
**גשר צף** או **גשר פונטונים** הוא גשר נייד הבנוי משורה של מצופים הנקראים פונטונים. מצופים אלה קשורים אחד לשני ומעוגנים לקרקעית ועליהם מונח הגשר, משטח ארוך המאפשר מעבר בין שתי הגדות. גשרים אלו הם לרוב ארעיים ומוקמים לצורך אזרחי או צבאי זמני, אך לעיתים גשרים מסוג זה נותרים במקומם למשך שנים רבות. גשר צף הוא פתרון הנדסי טוב למצב שבו מסיבה זו או אחרת קשה לעגן גשר לאחת מגדות הנהר.

השימוש העיקרי בגשרי פונטונים הוא צבאי. יתרונם של גשרים אלו הוא בניידותם, בכך שהכוח הצולח יכול לשאת אותם עימו לקראת חציית הנהר הבאה, וביכולת להשמידם במהירות על מנת שלא ייפלו בידי האויב. במהלך השנים נעשה בגשרים אלו שימוש רב. במהלך מבצע אבירי לב במלחמת יום כיפור נעשה שימוש בגשר הגלילים לצליחת תעלת סואץ. גשר זה היה מעין גשר פונטונים, אלא שבניגוד לגשר פונטונים רגיל היה גשר הגלילים עשוי מראש כיחידה אחת והוכנס למים בשלמותו, ולא הורכב מסירות או ממצופים סטטיים המורדים למים כל אחד בנפרד.

במדינת וושינגטון קיים גשר מסוג זה על נהר וושינגטון המכונה SR 520, והוא כיום הארוך ביותר בעולם, 2,350 מטרים, ורוחבו 35 מטרים. הגשר נחנך באפריל 2016 והחליף את הגשר הקודם שהיה בסמוך לו. הוא כולל 3 נתיבים לכל כיוון, וכן נתיב כפול להולכי רגל ולרוכבי אופניים.

## קישורים חיצוניים

* 

צף
קטגוריה:אמצעי גישור
AISE

**AISE** או **הסוכנות למודיעין וביטחון חוץ** (**Agenzia Informazioni e Sicurezza Esterna**) היא סוכנות הביון הממשלתית של איטליה שנוסדה ב-3 באוגוסט 2007 במסגרת הרפורמה בקהילת המודיעין האיטלקית. הסוכנות הוקמה כיורשת שירות הביון והביטחון הצבאי שפעלה כסוכנות הביון הממשלתית מאז 1977.  כפוף למשרד ראש ממשלת איטליה.

הסוכנות פועלת מחוץ לתחומי איטליה למען הגנת האינטרסים שלה בחו"ל ועוסקת באיסוף מודיעין אנושי. הסוכנות פועלת על פי חוק שנחקק באוגוסט 2007 ולפיו סמכויותיה מקבילות לאלה של ה-CIA האמריקאי. הארגון משתף פעולה עם סוכנויות ביון זרות, בין היתר המוסד וה-CIA.

## תפקיד הארגון
AISE יכול לבצע פעולות רק מחוץ לטריטוריה הלאומית של איטליה, כמו גם שגרירויות איטליה בחו"ל. למעשה, החוק אוסר במפורש על AISE לפעול באיטליה, למעט אם הדבר הכרחי בהחלט לביצוע פעולותיה. במקרה זה, הכלל מחייב כי הפעולות במדינה ייעשו רק בשיתוף עם ה-AISI והמנהל הכללי של DIS ידאגו לצורות התיאום והקישור הנדרשות על מנת למנוע חפיפה של פונקציות או טריטוריה. .

## מבנה הארגון
AISE כפוף לראש ממשלת איטליה אשר משמש כרשות המופקדת על ההנהלה הבכירה והאחריות הכוללת למדיניות המידע לביטחון איטלקי. עם זאת, ה-AISE יפועל בשיתוף פעולה עם משרד הביטחון, משרד החוץ ומשרד הפנים.

AISE מנוהל על ידי מנהל שמונה על ידי ראש הממשלה.  משך המינוי הוא ארבע שנים לכל היותר וניתן לחידוש פעם אחת בלבד.

## ראשי הארגון
* ברונו ברנציפורטה (4 באוגוסט 2007 – 4 בפברואר 2010)
* אדריאנו סאנטיני (5 בפברואר 2010 – 19 בפברואר 2014)
* פאולו סקארפיס (20 בפברואר – 18 באפריל 2014)
* אלברטו מאננטי (19 באפריל 2014 – 22 בנובמבר 2018)
* לוצ'יאנו קרטה (22 בנובמבר 2018 – 18 במאי 2020)
* ג'ובאני קראוולי (18 במאי 2020 – ואילך)

## ראו גם

* המוסד למודיעין ולתפקידים מיוחדים
* CIA
* MI6
* שירות ביון החוץ של רוסיה
* DGSE

## קישורים חיצוניים
*  

קטגוריה:קהילת המודיעין האיטלקית
קטגוריה:ראש ממשלת איטליה
קטגוריה:ארגוני ביון
מאה שנים... מאה שירים

**מאה שנים... מאה שירים** היא רשימה של שירים מתוך סרטים הנחשבים לטובים ביותר, כפי שנקבע על ידי מכון הסרטים האמריקאי, על פי סקר של יותר מ-1,500 אנשי תעשיית הקולנוע, אשר בחרו מתוך רשימה של 400 מועמדים. הרשימה פורסמה לראשונה בשנת 2004. הפרק שודר ברשת "CBS" והונחה על ידי ג'ון טרבולטה.

"שיר אשיר בגשם", "צלילי המוסיקה" ו"סיפור הפרברים" זכו לשלושה שירים ברשימה כל אחד. אחריהם, "הקוסם מארץ עוץ", "מצחיקונת", "מרי פופינס" ו"פגוש אותי בסנט לואיס" זכו לשני שירים ברשימה כל אחד.

ג'ולי אנדרוז, ג'ודי גרלנד, ג'ין קלי ומרני ניקסון השתתפו בחמישה שירים כל אחד. אחריהם, ברברה סטרייסנד ופרד אסטר השתתפו בארבעה שירים כל אחד.

## הרשימה

## קישורים חיצוניים
* הרשימה 

*
קטגוריה:סדרת מאה שנים
קטגוריה:רשימות בנושא מוזיקה
קטגוריה:ספיישלים טלוויזיוניים אמריקאים